Čo je sebou podpísaná koreňová CA?
CA, ktorá sa pri overovaní platnosti nespolieha na inú CA, sa nazýva koreňová (alebo „kotva“) CA. CA, ktorá sa pri overovaní platnosti spolieha na inú CA, sa nazýva sprostredkovacia CA. Dôveryhodnosť koreňovej CA musí byť vytvorená pomocou niečoho iného než certifikátu. Systémový softvér vášho počítača obsahuje zoznam prijateľných identít koreňových CA, ktoré boli predbežne kvalifikované spoločnosťou Apple. Pomocou aplikácie Kľúčenka môžete do tohto zoznamu pridať inú CA, alebo to môže váš správca urobiť za vás.

Čo je sprostredkovacia certifikačná autorita?
Certifikačná autorita (CA), ktorej overenie platnosti závisí od inej CA, sa nazýva sprostredkovacia CA. Sprostredkovacia CA závisí od CA, ktorá ju vydáva a môže ju zrušiť alebo odvolať. Sprostredkovacia CA sa vo všeobecnosti používa vydávajúcou CA na delegovanie oprávnení podmnožiny jej operácií, napr. špeciálne použitie alebo triedu užívateľov. Ak vy alebo váš systém dôverujete vydavateľovi sprostredkovacej CA, bude tiež dôverovať sprostredkovacej CA s výnimkou prípadu, kedy ju priamo odmietnete. Môžete tiež priamo udeliť dôveru sprostredkovacej CA bez toho, aby bolo potrebné dôverovať jej vydavateľovi. Týmto však obchádzate overenie platnosti založené na autorite vydavateľa. Pri vytváraní sprostredkovacej CA pomocou Sprievodcu certifikátmi musia byť pre jej podpísanie prítomné koreňová alebo sprostredkovacia CA (spolu s ich príslušným privátnym kľúčom).

Čo znamená Urobiť túto CA predvolenou?
Pri prijímaní žiadosti o podpísanie certifikátu od užívateľov bude vo vyskakovacom menu automaticky vybraná predvolená CA. Ak kliknete na Urobiť túto CA štandardnou, špecifikovaná CA sa stane predvolenou CA.

Ako sa používa pole Email od?
Keď Sprievodca certifikátmi vytvorí vašu certifikačnú autoritu, budete môcť pre užívateľov vytvoriť súbor pozvánky, pomocou ktorého bude možné požiadať certifikačnú autoritu o certifikát. Užívateľ môže na súbor pozvánky dvakrát kliknúť a Sprievodca certifikátmi ho prevedie procesom vyžiadania certifikátu. Žiadosť o certifikát sa odošle na emailovú adresu zadanú v tomto poli.